Škoda 120 v dokonalom stave na predaj! Len 23 000 km!
Škoda 120, auto, ktoré bolo na cestách kedysi tak bežné, ako dnes Fabia. Postupom času sa stávalo terčom posmeškov. Nuž a neskôr sa zo Škody 120 stávalo zaujímavejšie auto a dnes má už status cool retro raritky. Je to mimoriadne zaujímavý príbeh, ako sa už dávno odpísané auto dostalo opäť na výslnie. Dostať sa ale ku schopnej Škode 120 je stále väčší problém, občas sa ale nájde výnimka.
Škoda 120 v dokonalom...
Auto-moto zaujímavosti
Rarita spoza mora
To, že si Škodu 120 spájame so Slovenskom, Českom a celkovo krajinami z bývalého režimu je bežné a pochopiteľné. To, že sa predávali aj v Anglicku je pre mnohých poriadnym šokom. Ale je to tak. Práve v Anglicku sa objavil na predaj jeden kúsok, ktorý zaujme mnohých. Zjavil sa na portáli manorparkclassics.com.
Škoda 120 fungovala aj na anglickom trhu, avšak zas úplne bežné auto to nebolo. Svedčí o tom aj počet kusov, ktoré sú dodnes registrované. Je ich tu už len 8! Presne tak, na predaj sa objavilo jedno z posledných 8 áut s pravostranným riadením. Ide v zásade o tú najtuctovejšiu verziu, je to stará dobrá Škoda 120 L. Na prvý pohľad zaujme snáď len jemný polep, inak je tu všetko presne tak, ako to poznáme u nás. 1,2 litrový motor, skrátka totálna klasika.
Zaujímavosťou je stav tohto auta. Táto Škoda 120 L je z konca výroby, konkrétne z roku 1989. Za 31 rokov svojho života mala len jedného jediného majiteľa! Klobúk dolu, niektorí ľudia za tú dobu prestriedajú 10 aj viac áut. Navyše s autom zaobchádzal šetrne, má za sebou len necelých 23 000 km. Samozrejme, jeho stav nie je ako z autosalónu, ale u nás tak zachovalý kúsok nenájdete. Auto je v aukcií, jeho odhadovaná predajná cena ale nie je nijak extrémna. Predpokladá sa, že sa vydraží v rozmedzí 3 000 - 4 000 € po prepočte, čo je na takýto kúsok, ktorý je navyše jeden z posledných svojho druhu veľmi fajn.
Zdroj: manorparkclassics.com
Zdroj: manorparkclassics.com
Zdroj: manorparkclassics.com
Zdroj: manorparkclassics.com
Zdroj foto: manorparkclassics.com